laion/Wikipedia-Exotic huggingface dataset:
התזמורת הסקוטית הלאומית

התזמורת הסקוטית הלאומית (באנגלית: The Royal Scottish National Orchestra) היא התזמורת הסימפונית הלאומית של סקוטלנד. מושב התזמורת בגלאזגו אך היא מופיעה בקביעות גם באדינבורו, באברדין ובדנדי, ויוצאת לסיורי קונצרטים מחוץ לגבולות סקוטלנד. התזמורת, בת 89 הנגנים, נוסדה בשנת 1891 בשם "התזמורת הסקוטית". היא מופיעה באופן מלא מאז 1950 וקיבלה חסות מלכותית בשנת 1991. מיד אחרי הענקת החסות השתמשה התזמורת לזמן קצר בשם "התזמורת המלכותית הסקוטית", ואחר החליפה אותו לשמה הנוכחי. בהנהגת סר אלכסנדר גיבסון, מנצחה הראשון יליד סקוטלנד, שתקופת כהונתו עמה הייתה הארוכה ביותר, החלה התזמורת לפתח פרופיל בינלאומי. בהתאם להתמחויות של גיבסון עצמו, עשתה לה התזמורת שם בפרשנויותיה למלחינים סקנדינביים, בעיקר ז'אן סיבליוס וקרל נילסן. את החותם למוניטין זה העניקה כהונתו של נמה ירווי, שאף ניצח על התזמורת במחזור הסימפוניות השלם של גוסטב מאהלר. הסקוטי השני שהנהיג את התזמורת, בריידן תומסון, חיזק את הקישור הנורדי במחזור של הסימפוניות של נילסן. הקלטות הסימפוניות הרביעית והשישית נחשבות בין הטובות ביותר שבנמצא. בית התזמורת הוא "אולם הנרי ווד" בגלאזגו ושם גם נערכות הקלטותיה. הופעות התזמורת, לעומת זאת, מתקיימות ב"אולם הקונצרטים המלכותי" בגלאזגו. לתזמורת היה חוזה הקלטות לטווח ארוך עם חברת ההקלטות צ'אנדוס, שעמד בעינו בשנות ה-80 וה-90 של המאה ה-20. כיום היא מקליטה בעיקר לחברת נאקסוס, והידועות ביותר בהקלטותיה לחברה זו כוללות את מחזור הסימפוניות של אנטון ברוקנר עם המנצח גאורג טינטנר וכמה הקלטות של מוזיקה אמריקאית בניצוחה של מרין אלסופ. מקהלת התזמורת הסקוטית הלאומית אמנם איננה מקצועית, אך היא מופיעה עמה בהזדמנויות שונות כל השנה, בעונת הקונצרטים של התזמורת ובסדרת הפרומס בגלאזגו, באדינבורו, באברדין ובדנדי. מנצח התזמורת הנוכחי הוא תומאס סונדרגארד. בראש הצוות האמנותי של התזמורת הסקוטית עומדים מנהל מוזיקלי (תומאס סונדרגארד), מנצח אורח ראשי (גארי ווקר) ומנצח עמית (ג'יימס לאו). המנהל הכללי של התזמורת הוא סיימון וודס. תומאס סונדרגארד (2018 - ממשיך) פיטר אונדג'ן (2012 - 2018) סטפן דנב (2005 - 2012) אלכסנדר לאזארב (1997 - 2005) ולטר ולר (1991 - 1996) בריידן תומסון 1988 - 1990) נמה ירווי (1984 - 1988) אלכסנדר גיבסון (1959 - 1984) הנס סווארובסקי (1957 - 1959) קרל רנקל (1952 - 1957) וולטר זוסקינד (1946 - 1952) וורוויק ברייתווייט (1940 - 1946) גיאורג סל (1937 - 1939) ג'ון ברבירולי (1933 - 1936) ולדימיר גולשמן (1928 - 1930) ואצלב טאליך (1926 - 1927) לנדון רונלד (1916 - 1920) אמיל מיינארסקי (1910 - 1916) פרדריק קוון (1900 - 1910) וילהלם ברוך (1898 - 1900) וילם קס (1895 - 1898) גאורג הנשל (1893 - 1895) אתר האינטרנט הרשמי של התזמורת הסקוטית הלאומית התזמורת הסקוטית הלאומית, ברשת החברתית פייסבוק התזמורת הסקוטית הלאומית, באתר אפל מיוזיק (באנגלית) התזמורת הסקוטית הלאומית, באתר ספוטיפיי התזמורת הסקוטית הלאומית, באתר AllMusic (באנגלית) התזמורת הסקוטית הלאומית, באתר MusicBrainz (באנגלית) התזמורת הסקוטית הלאומית, באתר Discogs (באנגלית) התזמורת הסקוטית הלאומית, באתר Songkick (באנגלית) התזמורת הסקוטית הלאומית, באתר בילבורד (באנגלית) סטפן דנב (אורכב 26.05.2011 בארכיון Wayback Machine)
קרל רנקל

קרל רנקל (בגרמנית: Karl Rankl; ‏1898–1968) היה מנצח ומלחין אוסטרי. רנקל למד אצל ארנולד שנברג במשך ארבע שנים החל משנת 1918. הוא התמנה למנצח מקהלה בפולקסאופר של וינה, ולאחר מכן לעוזר מנצח. בהמשך היה לעוזר מנצח לאוטו קלמפרר בקרולאופר בברלין והחזיק במשרות ניצוח בויסבאדן ובגראץ. בתקופת מלחמת העולם השנייה היגר רנקל לאנגליה בה כיהן כמנהל המוזיקלי של בית האופרה המלכותית, קובנט גארדן משנת 1946 עד 1951. רג'ינלד גודול, שהיה אז עוזר למנצח, סבר ש"אין מעריכים את רנקל כערכו". קרל רנקל, באתר AllMusic (באנגלית) קרל רנקל, באתר MusicBrainz (באנגלית) קרל רנקל, באתר Discogs (באנגלית) קרל רנקל (1898-1968), דף שער בספרייה הלאומית Interview with Mrs Christine Rankl
קטעים מסרט אילם

קטעים מסרט אילם (בספרדית: Escenas de cine mudo) הוא הרומן השלישי שכתב הסופר והמשורר הספרדי חוליו לימסארס. הספר יצא לאור בספרדית בשנת 1994 ותורגם לשפות אחדות, ביניהן גרמנית, דנית וצרפתית. המשורר רמי סערי תרגם את הספר לעברית וצירף לו אחרית דבר. התרגום העברי ראה אור בהוצאת כרמל בשנת 2001, והוא חותם מעין טרילוגיה, ששני הרומנים הראשונים הכלולים בה הם ירח של זאבים והגשם הצהוב. ברומן "קטעים מסרט אילם" חזר חוליו לימסארס אל מחוז ילדותו ותיאר במבט רגיש ונוקב את השנים, אשר עיצבו את תמונת עולמו ואת זהותו כאדם בוגר. הספר נפתח כאלבום תמונות מרהיב, החושף זיכרונות וסודות כמוסים מן העבר ומזמין את קוראיו לנטוש את ד' אמותיהם כדי לצאת את העולם הגדול ולהתוודע אל היבטים רבים של ההוויה הספרדית. מאורעות יומיומיים נהפכים בספר לחומרים היסטוריים, העוברים זיקוק ספרותי ומשמשים ביצירת העולם בזעיר אנפין שהעלילה ממוקמת בו. כך מצליח הסופר למקד את עדשת המצלמה שלו לא רק בקורות הכפר שהוא גדל בו, באגדותיו ובמיתוסים שלו, כי אם גם בטלוויזיה המגיעה לכפר אוליירוס, בהתעוררותו של הילד אל המודעות בדבר רודנותו של פרנקו ובגילוי העולם החיצון מבעד למרקע הקולנוע. "קטעים מסרט אילם" הוא יצירה בסיפורת פיוטית, ששורשיה נטועים בנופים ההרריים של צפון ספרד. האוטונומיה המוענקת ברומן לכל אחד ואחד מפרקיו אינה קורעת אותם אלה מאלה: למרות קיטוע הזיכרונות, העולה גם משמו של הספר, מתאפשרת ביצירה תחושת התנועה והזרימה הקיימת בקולנוע ובמציאות שמחוץ לו, בזמן העובר לבלי שוב ובחיים החולפים עמו. כך זוכה התמונה בקול: מה שהיה אי-אז חזותי עובר בהווה שכתוב וצולח גם את העתיד. הסופר משמש בתמונות הכפר שיצר פה לכל אותו המון אילם, שקורותיו נשזרים ברומן - "אותו המון של כוורות מלאות פלונים ואלמונים כמו הוריי," כדברי לימסארס עצמו בפרק החותם את יצירתו.
קוסמוגוניה

קוֹסְמוֹגוֹנְיָה (המילה גנסיס ביוונית פירושה לידה, והמילה קוסמו פירושה יקום) היא התורה בתחום מדעי החלל אשר עוסקת באופן היווצרות היקום מראשיתו ועד למצבו הנוכחי. בעבר, המושג היה קשור לאופן היווצרות מערכת השמש, וכיום לאופן בו נוצר היקום, כשהמפץ הגדול הוא המודל המקובל על דעת המדענים. שאלת היווצרות היקום הטרידה את האדם מראשית קיומו, והיה ניסיון לתת תשובה לחידה קרדינלית זו מצד המיתולוגיה הדת והפילוסופיה, אך תשובות מדעיות משמעותיות החלו לקבל ביסוס עם גלויו של האבל על התפשטות היקום, וכתוצאה מגילוי זה התפתחו שני וריאנטים עיקריים לגבי היווצרות היקום: "המצב היציב" ו"המפץ הגדול". כיום שולטת תאוריית "המפץ הגדול" בלבד, הרבה הודות לגילויה המקרי של קרינת הרקע הקוסמית שנתנה אישוש משמעותי ל"מפץ הגדול". קוסמולוגיה מיתוסים סינים של בריאה מדיה וקבצים בנושא קוסמוגוניה בוויקישיתוף קוסמוגוניה, באתר אנציקלופדיה בריטניקה (באנגלית) קוסמוגוניה, דף שער בספרייה הלאומית ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
קווינסטאון

האם התכוונתם ל... קווינסטאון (ניו זילנד) – עיר בניו זילנד קווינסטאון (מרילנד) עיר במרילנד, ארצות הברית קווינסטאון (דרום אפריקה) – עיר בדרום אפריקה קווינסטאון (טזמניה) – עיר בטסמניה (אוסטרליה) קוב (אירלנד) – נמל באירלנד (נקרא בעבר קווינסטאון)
קווינסטאון (ניו זילנד)

קווינסטאון (באנגלית: Queenstown) היא עיירת נופש בדרום מערב האי הדרומי של ניו זילנד, בחבל אוטגו. היא ממוקמת לחופו של אגם וקאטיפו, בין מספר אתרי סקי וספורט אתגרי. בקווינסטאון מתגוררים, נכון לשנת 2018, 15,850 תושבי קבע, אך בעונות התיירות מתגוררים בה עד 35,000 איש. קווינסטאון הוקמה במחצית השנייה של המאה ה-19, כחלק מהבהלה לזהב באוטגו. האירופאים הראשונים הגיעו אל קווינסטאון בשנת 1859 וב-1864 כבר היו במקום מבני קבע ראשונים. שמה של העיר ניתן לה ככל הנראה בעקבות הערתו של אחד המבקרים הראשונים שאמר "it is beautiful enough for a Queen" ("יופיו של המקום מתאים למלכה" - שהתייחס לוויקטוריה מלכת הממלכה המאוחדת). אתר האינטרנט הרשמי של קווינסטאון ארווין פלר‏, 24/7 של כיף טהור ויופי מרהיב: בירת האקסטרים של ניו זילנד, באתר וואלה, 27 ביולי 2017 ערך זה הוא קצרמר בנושא גאוגרפיה של ניו זילנד ובנושא יישובים באוקיאניה. אתם מוזמנים לתרום לוויקיפדיה ולהרחיב אותו.
גל (פירושונים)

האם התכוונתם ל... בפיזיקה: גל – בפיזיקה, התפשטות של הפרעה במרחב גל קול (צליל) - הפרעה פיזית מחזורית ומתפשטת בחומר גל (מים) – תנודת מים הנוצרת בים או בגוף מים אחר גל אלקטרומגנטי – סוג של קרינה אורך גל – האורך של מחזור אחד של גל מחזורי מספר גל – תכונה של גל העומדת ביחס הפוך לאורך הגל וקטור גל – וקטור המשמש לתיאור התנע של גלים גל - במכניקה, מילה נרדפת למוט או ציר סימנים: טילדה – סימן דיאקריטי במספר שפות שסימונו דומה לגל זרקא – אחד מטעמי המקרא הדומה בצורתו לגל אחר: הגל (ספר) – ספר של מורטון רו שעליו מבוסס הסרט "הנחשול" צוללות מסדרת גל – סדרת צוללות בחיל הים הישראלי נרקיס גל הסעות – חברת הסעות ישראלית המפעילה קווי תחבורה ציבורית בשם "גלים" "בריכת גלים" – סוג של בריכת שחייה בה מופעלות מכונות ליצירת גלים חוק גל – חוק ההסדרים במגזר החקלאי המשפחתי, התשנ"ב-1992 אישים ששם משפחתם גל: אודי גל – שייט ישראלי אלון גל – מאמן אישי ישראלי אלון גל (גולדברג) – פרופסור להיסטוריה של עם ישראל באוניברסיטת בן-גוריון בנגב גדליה גל – חבר כנסת מטעם המערך והעבודה דובי גל – שחקן ישראלי יצחקי גל – איש טבע וחוקר ארץ ישראל ישראל גל – ראש עיריית קריית אונו מאיר גל – אמן ישראלי-אמריקאי, צלם, תסריטאי, אוצר ומבקר אמנות מיכאל גל – איש חינוך ישראלי מיכל גל – פרופסור למשפטים מירלה גל – סוכנת המוסד, מנכ"לית ויצו, מנכ"לית המשרד לקליטת עלייה משה גל – מנהל בתי המשפט נעמי גל – סופרת ועיתונאית ישראלית עוזי גל – מפתח כלי נשק ישראלי ואבי ה"עוזי" פראנס גל – זמרת צרפתייה ריקי גל – זמרת ישראלית שלמה גל (איש המוסד) – ראש אגף במוסד למודיעין ותפקידים מיוחדים, בעל עיטור העוז שלמה גל (ניצב) – ניצב במשטרת ישראל וקרימינולוג שרון גל – עיתונאי וח"כ לשעבר שרון גל (מוזיקאית) – מוזיקאית-יוצרת ואמנית קול ישראלית הפועלת בלונדון, בריטניה תמיר גל – זמר ישראלי גל חום (פירושונים) נחשול (פירושונים) גל חדש (פירושונים) אישים ששמם הפרטי הוא גל
נבחרת פוארטו ריקו בכדורגל

נבחרת פוארטו ריקו בכדורגל (בספרדית: Selección de fútbol de Puerto Rico, באנגלית: Puerto Rico national football team) מייצגת את פוארטו ריקו מאז 1940. נבחרת כדורגל זו קיימה את משחקה הבינלאומי הראשון מול נבחרת קובה. הנבחרת לא הצליחה מעולם להעפיל למונדיאל. בגביע הזהב של CONCACAF הגיעה להישגים דלים. הדירוג הנוכחי של נבחרת פוארטו ריקו ברשימת הדירוג של פיפ"א, הוא המקום ה-154 בעולם, נכון ל-19 בספטמבר 2024; הניקוד הוא 1,021.62 – עלייה של 3 נקודות לעומת ניקוד קודם. דירוג השיא 97 נמדד לראשונה במרץ 1994, והדירוג הנמוך ביותר 202 נמדד לראשונה בנובמבר 2004. 1930 עד 1978 - לא נרשמה 1982 - לא נרשמה 1986 עד 2022 - לא העפילה 1991 עד 1996 - לא העפילה 1998 - לא נרשמה 2000 - לא העפילה 2003 - לא נרשמה 2005 - לא העפילה 2007 עד 2009 - לא נרשמה 2011 עד 2023 - לא העפילה משחקי תיקו כוללים גם משחקים שהוכרעו בבעיטות הכרעה הקטור ריברה מרקו ולז אלכסיס ריברה קורט יורי מוראלס אתר האינטרנט הרשמי של נבחרת פוארטו ריקו בכדורגל נבחרת פוארטו ריקו בכדורגל, ברשת החברתית פייסבוק נבחרת פוארטו ריקו בכדורגל, ברשת החברתית אקס (טוויטר) דירוג לנבחרות לאומיות לגברים באתר פיפ"א החל מאוגוסט 1993 – אז החל דירוג פיפ"א לנבחרות גברים בכלל
בלו רידג'

הרי בלו רידג' (באנגלית: Blue Ridge Mountains; מילולית "הרכס הכחול"), הם רכס הרים במזרח ארצות הברית, חלק מהרי האפלצ'ים. מקור שמם בגוון הכחול בו הם נראים במבט מרחוק. הפסגה הגבוהה ביותר בין הרי הבלו רידג' היא הר מיטשל המגיע לגובה של 2,037 מטר. זוהי הנקודה הגבוהה ביותר בארצות הברית ממזרח לנהר המיסיסיפי. גם שאר הפסגות ברכס הן גבוהות במיוחד ועוברות בממוצע את גובה 1,826 מטר (6000 רגל). מבחינה גאולוגית, הרי הבלו רידג' כוללים גם את גרייט סמוקי מאונטיינז, רמות רון, והרי בראשי. הבלו רידג' משתרעים צפונה לתוך פנסילבניה תחת השם "סאות' מאונטיין" (ההר הדרומי). ה"סאות' מאונטיין" הופך לגבעות בין גטיסברג והאריסברג, אך שרשרת הסלעים שמרכיבה את רכס ה"בלו רידג'" ממשיכה צפונית-מזרחית לתוך ניו ג'רזי ורמות נהר ההדסון, ומגיעה בסופו של דבר עד הרי הברקשייר של מסצ'וסטס והרי הגרין מאונטיינס (ההרים הירוקים) בוורמונט. בשטח ההרים שני פארקים לאומיים אמריקאיים: הפארק הלאומי שננדואה, והפארק הלאומי גרייט סמוקי מאונטיינז. הכביש שעובר דרך הרי הבלו רידג' נקרא "Blue Ridge Parkway" (אנ'). הכביש נבנה על ידי חיל השימור האזרחי כחלק מהפרויקטים הציבוריים בתקופת הניו דיל. הרי הבלו רידג' מופיעים באחד השירים המפורסמים ביותר של ג'ון דנוור ולהיטו הראשון מ-1971, Take Me Home, Country Roads. מדיה וקבצים בנושא בלו רידג' בוויקישיתוף בלו רידג', באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של ארצות הברית. אתם מוזמנים לתרום לוויקיפדיה ולהרחיב אותו.
קרולאופר

קרולאופר (בגרמנית: Krolloper) היה בית אופרה בברלין, גרמניה, בקצה המערבי של קניגספלאץ (כיום כיכר הרפובליקה), מול הרייכסטאג. הבניין נבנה בשנת 1844 כאתר בילוי ושעשועים למסעדן יוזף קרול, על מגרש שתרם פרידריך וילהלם הרביעי. הבניין עבר שינויים והתאמה לבית אופרה בשנת 1851 ושימש בעלים ובמאים שונים לאופרה, אופרטה ודרמה. בשנת 1895 הוכנסו בו שינויים נוספים והוא נפתח מחדש כתיאטרון האופרה המלכותי החדש, שהפעילו הלהקות הפרוסיות הממלכתית לאופרה ודרמה. בשנת 1924 ניתן לבניין השם האופרה הממלכתית בכיכר הרפובליקה, אך הוא נשאר מוכר יותר בשם הקרולאופר. במשך שנות ה-20' היה מנצח הבית אוטו קלמפרר. בקרולאופר עלו הצגות הבכורה העולמיות של "חדשות היום" מאת פאול הינדמית בשנת 1929 ו-Begleitmusik zu einer Lichtspielszene של ארנולד שנברג ב-1930. אחרי שריפת הרייכסטאג ב-1933, שגרמה נזק קשה לבניינו, הייתה הקרולאופר למושב הרייכסטאג, שהיה אותו זמן בשליטת המפלגה הנאצית. בית האופרה נבחר לתכלית זו הן בשל מיקומו הנוח והן בזכות חלל המושבים המרווח שלו. ב-23 במרץ 1933 העביר מושב הרייכסטאג בקרולאופר את "חוק ההסמכה", שנתן לאדולף היטלר סמכויות בלתי מוגבלות למעשה. הקרולאופר שימש למושבי הרייכסטאג במשך כל תקופת השלטון הנאצי והיה אתר נאומיו חוצבי הלהבות של היטלר. כאן נשא היטלר ב-30 בינואר 1939 את נאומו ה"נבואי", שבו אמר, כי "אם בעלי ההון היהודים הבינלאומיים באירופה ומחוצה לה יצליחו לדחוף שוב את האומות למלחמת עולם, התוצאה לא תהיה השתלטות הבולשביזם על כדור הארץ, שהייתה מביאה לניצחון היהדות, אלא השמדת הגזע היהודי באירופה." המושב האחרון של הרייכסטאג התנהל בקרולאופר ב-26 באפריל 1942 והגזרה שעברה בו איפשרה להיטלר לעקוף את בתי המשפט והמנהל בכל נושא ועניין. הבניין נהרס בהפצצת בעלות הברית ב-22 בנובמבר 1943 וההריסות פונו בשנת 1951. מדיה וקבצים בנושא קרולאופר בוויקישיתוף
מפרץ גקובה

מפרץ גקובה (בטורקית: Gökova körfezi ובעבר Kerme körfezi; יוונית Κεραμεικός κόλπος) או מפרץ קוס, הוא מפרץ בים האגאי בדרום-מערב טורקיה, המשתרע במערבה של הריביירה הטורקית. אורכו של המפרץ מגיע לכ-100 ק"מ, והוא תחום על ידי חצי האי דאטצ'ה (Datça) מדרום וחצי האי בודרום מצפון. ממערב למפרץ שוכן האי היווני קוס. האיים החשובים ביותר בחלק הצפוני של המפרץ, קראדה מול העיר בודרום ו Orak איילנד ממזרח. Karaada, האי הגדול ביותר במפרץ, משתרע על שטח של מעל 9 קמ"ר. מול החוף הדרום-מזרחי של המפרץ, ישנם איים רבים בגדלים שונים. Karacaada, Incirliada, האי Yalı, סיטי איילנד, הידוע גם בשם האי Sedir (לשעבר Sideyri), Ortaada, גליפולי, האי Zeytinli ². ממערב למפרץ נמצא האי היווני של קוס. העיר היחידה לחופי המפרץ היא בודרום (בעבר הליקרנסוס) השוכנת לחופו הצפוני של המפרץ. המפרץ שייך מבחינה אדמיניסטרטיבית לנפת מולה. ב-12 ביוני 1988 הוכרז חלקו המזרחי של מפרץ גקובה וחופיו כאזור מוגן. מדיה וקבצים בנושא מפרץ גקובה בוויקישיתוף BARBADOS YACHTING, Mavi Tur Gökova Körfezi. אתר OCKKB
פטר אסטרהאזי

פטר אסטרהאזי (בהונגרית: Esterházy Péter; ‏14 באפריל 1950 – 14 ביולי 2016) היה סופר ומסאי הונגרי. אסטרהאזי נחשב לאחד הסופרים ההונגרים החשובים ביותר בזכות כתיבתו הפוסט-מודרניסטית. מוצאו במשפחת אצולה, ובהשכלתו הוא מתמטיקאי. הוא סיים את לימודיו ב-1974 ועבד כמתמטיקאי עד שנת 1978. מאז ואילך התפרנס מכתיבתו הספרותית. אסטרהאזי זכה בפרסים יוקרתיים רבים, הן בארצו הן מחוץ לגבולותיה, למשל באוסטריה, בצרפת, בגרמניה, בסלובניה ובנורווגיה. פנצ'יקו ופינטה (1976) פורנוגרפיה הונגרית קטנה (1984) פועלי-העזר של הלב (1985) (ראה אור בעברית בהוצאת שוקן, 1996. תרגם: רמי סערי) רומן פוסט-מודרניסטי. בחלקו הראשון, בן המתייתם מאמו פוגש באחוזת ילדותו שבכפר את אחיו, את אחותו ואת אביו, ובני-המשפחה מעלים זיכרונות הקשורים לאם המנוחה ולעברה הרחוק. אגב כך מלאכת האבל של היתום צוברת תאוצה, והוא מתמודד עם האובדן באמצעים העומדים לרשותו. בחלק השני מתהפכת זווית ההסתכלות, ודווקא האם המנוחה היא הפונה אל בנה המיותם ומשתדלת, כמיטב יכולתה, לעזור לו להתעמת עם המציאות החדשה שנכפתה עליו כמיטב יכולתו המוגבלת. סוף הרומן מחזיר את הקוראים אל נקודת המוצא: מציאות ההווה, שבה האם מתה והבן חי. ברומן משולבות מובאות מיצירותיהם של כארבעים סופרים. מבוא לספרות היפה (1986) שבעה-עשר ברבורים (1987) ספרו של הראבאל (1990) ממגדל השן (1991) אישה (1995) הרמוניות שמימיות (2000) מדיה וקבצים בנושא פטר אסטרהאזי בוויקישיתוף פטר אסטרהאזי, במסד הנתונים הקולנועיים IMDb (באנגלית) פטר אסטרהאזי, באתר Discogs (באנגלית)
פוארטו מלדונדו

פוארטו מלדונדו (בספרדית: Puerto Maldonado) היא עיר בדרום מזרח פרו, בקרבת הגבול עם ברזיל, 55 ק"מ מהגבול עם בוליביה במפגש הנהרות טמבופטה ומדרה דה דיוס בלב יער גשם טרופי. העיר נמצאת בגובה של 183 מטרים מעל גובה פני הים ואנשיה מתפרנסים בעיקר מתיירות, הפקת גומי וחיפוש זהב. חלק מיערות הגשם באזור זה ניטעו מחדש באופן מלאכותי לאחר שבעשורים קודמים כריתת עצים מסיבית לצורכי תעשייה דיללה את היערות באזור. טיסות לקוסקו ומלימה נוחתות וממריאות בנמל התעופה הבינ"ל של העיר, כמו כן נוחתות וממריאות מנמל זה טיסות מסחריות בינלאומיות בתדירות נמוכה. הכביש הראשי של העיר מחבר בין קוסקו לערים אחרות בפרו. התנועה בעיר עמוסה באופנועים ומכוניות אינן מחזה שכיח. מדיה וקבצים בנושא פוארטו מלדונדו בוויקישיתוף פוארטו מלדונדו, באתר אנציקלופדיה בריטניקה (באנגלית) Puerto Maldonado, Direct Flights International Pty Ltd ערך זה הוא קצרמר בנושא גאוגרפיה של פרו ובנושא יישובים. אתם מוזמנים לתרום לוויקיפדיה ולהרחיב אותו.
הפיקניק הפאן-אירופי

הפיקניק הפאן-אירופי היה הפגנת-שלום על גבול הונגריה-אוסטריה, ליד העיר שופרון, ב-19 באוגוסט 1989. בהסכמת שתי המדינות נפתחה במשך שלוש שעות, באופן סמלי, הדרך הכפרית המחברת בין העיירות זנקט מרגרטן שבאוסטריה ושופרונקהידה שבהונגריה. באותו המקום נפגשו כבר קודם לכן שר החוץ דאז של אוסטריה, אלויס מוק, ועמיתו ההונגרי דיולה הורן ב-27 ביוני 1989 וחתכו ביחד את גדר הגבול כדי לסמן את תחילת פירוקם של מתקני התצפית והפיקוח בהונגריה, שהחל ב-2 במאי באותה שנה. מעל 600 אזרחי גרמניה המזרחית ניצלו את פרק הזמן הקצר שבו נפתח מסך הברזל כדי להימלט למערב, אחרי שקודם לכן נודע להם על קיומו של הפיקניק הפאן-אירופי מעלונים שהפיצו המארגנים. חיילי הגבול ההונגרים בחרו לנהוג איפוק ולהתעלם מפקודת הירי שעדיין הייתה בתוקף לגבי כל מי שמנסה לחצות את הגבול ולהימלט. כמו כן, אלפי אזרחי גרמניה המזרחית המתינו במרחק מה מהגבול להזדמנות לחצות אותו, כי לא האמינו שהגבול באמת ייפתח, וחששו מפני הבאות. זו גם הסיבה שמספר החוצים באותו יום היה נמוך ונשאר בתחום המאות. במהלך הימים הבאים הוחמר הפיקוח על הגבול המערבי של הונגריה בפקודת הממשלה, כך שרק מספר מועט יחסית של אנשים הצליחו לברוח, עד שב-11 בספטמבר 1989 פתחה הונגריה באופן סופי את גבולותיה בפני אזרחי גרמניה המזרחית. הפיקניק הפאן-אירופי נחשב אבן דרך חשובה במאורעות שהובילו לפירוקה של גרמניה המזרחית ולאיחוד גרמניה. מדי שנה ב-19 באוגוסט מתקיימים טקסי זיכרון במקום שבו נפרץ הגבול. מארגני האירוע היו חברי ארגון האופוזיציה ההונגרי "הפורום הדמוקרטי" וחברי האיחוד הפאן-אירופי. נותני החסות לאירוע היו נשיא האיחוד, אוטו פון הבסבורג (באופן רשמי "נסיך אוסטריה" העומד בראש שושלת בית האבסבורג בין השנים 1922–2011, וחבר הפרלמנט האירופי) ומזכיר המדינה ההונגרי הרפורמטור אימרה פוז'גאי (Pozsgay). ביתוק גדר-התיל הסמלי היה יוזמה של המזכירה הכללית של האיחוד הפאן-אירופי, ולבורגה האבסבורג דאגלס. מנהיג גרמניה המזרחית, אריך הונקר, מסר את התגובה הבאה לעיתון דיילי מירור בעניין הפיקניק הפאן-אירופי: "האבסבורג חילק עלונים בכל האזור עד לפולין, שבהם הוזמנו תיירים מזרח-גרמנים לפיקניק. כשהגיעו לפיקניק נתנו להם מתנות, אוכל ומארקים גרמניים, ואז שכנעו אותם לבוא למערב". במהלך השבועות הבאים השתנו לחלוטין פניו של מה שנקרא לפנים "מסך הברזל". במקום שבו נפרץ השער שבו עברו הנמלטים, עומד כיום פסל בדמות דלת נפתחת מאת אמן הונגרי. ב-1996 הוקם בעיירה פרטראקוש (Fertőrákos) שליד שופרון פסל בגובה עשרה מטר מפלדת אל-חלד מאת הפסלת גבריאלה פון האבסבורג. הפסל מעוצב בדמות גדר תיל, ובמבט מרחוק יש לו צורת צלב. מדיה וקבצים בנושא הפיקניק הפאן-אירופי בוויקישיתוף תמונה של אחד העלונים המקוריים ששימשו כהזמנות לפיקניק The Pan-European Picnic, and the opening of the border (מאמר מפורט באנגלית על הפיקניק הפאן-אירופי, מאת אחד ממייסדי "הפורום הדמוקרטי")
פעלי-העזר של הלב

פֹעלי־העזר של הלב (בהונגרית: A szív segédigéi) הוא רומן פוסטמודרניסטי, שפרסם הסופר והמסאי ההונגרי פטר אסטרהאזי בשנת 1985. בדומה לאחדים מן הרומנים האחרים שכתב פטר אסטרהאזי, גם "פֹעלי העזר של הלב" לא כתוב כרומן שגרתי, כיוון שלצד העלילה הקופצנית הוא בנוי מהבזקים רגעיים, מתמונות ומהיגדים, שמהם אמורים הקוראים לבנות לעצמם את העלילה. בחלקו הראשון של הספר, בן שהתייתם מאמו פוגש באחוזת ילדותו שבכפר את אחיו, את אחותו ואת אביו, ובני־המשפחה מעלים זיכרונות הקשורים לאם המנוחה ולעברה הרחוק. אגב כך מלאכת האבל של היתום צוברת תאוצה, והוא מתמודד עם האובדן באמצעים העומדים לרשותו. בחלק השני של הספר מתהפכת זווית ההסתכלות, ודווקא האם המנוחה היא הפונה אל בנה המיותם ומשתדלת לעזור לו להתעמת עם המציאות החדשה שנכפתה עליו. סוף הרומן מחזיר את הקוראים אל נקודת המוצא: מציאות ההווה, שבה האם מתה והבן חי. לרומן יש דמיון מבני ליצירה מוזיקלית פוליפונית, מפני שהסופר משלב ביצירתו מובאות מיצירותיהם של כארבעים סופרים, ומשום שבנוסף על קול הבן היתום ועל קול האם המתה, מהדהדים בספר גם קולותיהן של דמויות רבות אחרות. גיוון הדוברים גורם לכך שלשון הספר איננה אחידה: יש בה ערבוב של משלב ספרותי גבוה עם עגת רחוב. הספר, שתורגם לכ-13 שפות, ראה אור בעברית ב-1996 בהוצאת שוקן, בתרגומו של רמי סערי. פועלי העזר של הלב פטר אסתרהזי באתר בוקספר A szív segédigéi באתר MAGVETO בהונגרית
ריח מטאל

ריח מטאל הוא אלבום הבכורה משנת 2005 של להקת הבי מטאל ישראלית Metal ScenT, שהיא עצמה באותו הזמן נקראה גם "ריח מטאל". הרעיון שלשמו הוקמה הלהקה היה לשלב בין סגנון המטאל לבין הסגנון הים תיכוני. האלבום מכיל גרסאות כיסוי לשירים ים תיכוניים ידועים בסגנון כבד. שם הלהקה והאלבום שלה הוא על משקל שם תוכנית הטלוויזיה המתעסקת עם מוזיקה ים תיכונית - ריח מנטה. התוכנית עצמה קידמה את החיבור בין הלהקה לזמרים, ונתנה להם במה. לשם כך, גייסו חברי הלהקה מספר אמנים מתחום הזמר הים תיכוני, ויחד איתם חידשו להיטי זמר ים תיכוני בסגנון הבי מטאל. הלהקה עבדה על האלבום במשך ארבע שנים, ולבסוף ראה האלבום אור בשנת 2005. באלבום ישנם 10 שירים, כשבכל אחד מהם מתארח זמר ים תיכוני מפורסם אחר בדואט לצד סולן הלהקה, רמי שלמון. בין הזמרים שאיתם שרה הלהקה היו ניסים סרוסי, אביבה אבידן, שלומי שבת ושימי תבורי. "אני קורא בשמך" - 3:34 "איני יכול" - 3:45 "יהיה בסדר" - 4:11 "לילה בלי כוכב" - 4:39 "פני מלאך" - 4:02 "חומות חימר" - 4:15 "מה לך ילדה" - 4:00 "מנגן ושר" - 2:57 "מתוקים" - 3:33 "בדד" - 3:48 חברי הלהקה רמי שלמון - שירה אמיר גרינברג - גיטרה דרור יקר - גיטרה ניר צינמון - גיטרה בס רונן ציוני - תופים זמרים אורחים איציק קלה (בשיר "אני קורא בשמך") ניסים סרוסי (בשיר "איני יכול") אביבה אבידן (בשיר "יהיה בסדר") שימי תבורי (בשיר "לילה בלי כוכב") יואב יצחק (בשיר "פני מלאך") מרגלית צנעני (בשיר "חומות חימר") חיים אוליאל (בשיר "מה לך ילדה") אבנר גדסי (בשיר "מנגן ושר") שלומי שבת (בשיר "מתוקים") אלי לוזון (בשיר "בדד") מידע על האלבום ריח מטאל באתר MusicBrainz
גביע אפריקה לאומות 1970

גביע אפריקה לאומות 1970 היה הטורניר השביעי של אליפות אפריקה לאומות, אליפות הכדורגל של אפריקה (קונפדרציית הכדורגל האפריקאית). והיא נערכה בסודאן. בדיוק כמו ב-1968, שמונה הנבחרות שהרכיבו את הטורניר חולקו לשתי קבוצות של ארבע. סודאן זכתה באליפות לראשונה בתולדותיה לאחר ניצחון על גאנה בגמר 1–0. המשחקים שוחקו בח'רטום. המשחקים שוחקו בוואדי מדאני. בטורניר זה השלימה גאנה רצף של ארבע הופעות רצופות בגמר הטורניר, ולכן זכתה לכינוי "ברזיל של אפריקה". הישג זה לא שוחזר מעולם באפריקה. Details at RSSSF
פולן דבורים

אבקת דבורים או פולן היא תוסף תזונה המכיל אבקת פרחים שנאספה לצמידות על ידי פועלות של דבורת הדבש, בתוספת דבש או צוף. הפולן נאסף בכוורת אל תוך כלי המונח מתחת לחריץ כניסה מיוחד הגורם לפולן להשתחרר מרגלי הפועלות וליפול. בדומה לדבש ופרופוליס - מוצרים ידועים נוספים המופקים מדבורת הדבש - גם ההרכב הכימי המדויק של האבקה תלוי בצמחים מהם אספו אותה הפועלות, ויכול להיות שונה בזמנים שונים ובמושבות שונות - אף באותה כוורת. מסיבה זו, קשה לערוך ניתוח כימי ותזונתי כללי של אבקת דבורים, אלא רק של דגימות מסוימות. מחקר שנערך ב-2004 הראה כי אבקת דבורים עשויה להכיל עד 188 סוגי פטריות ו-29 סוגי חיידקים. אבקת הדבורים משמשת כתוסף תזונה בנטורופתיה ובתחומים אחרים של רפואה אלטרנטיבית, כגון רפואה סינית. עם זאת, לא קיימת שום הוכחה מדעית שהאבקה אכן מועילה לבריאות. כמו כן, יש להיזהר בעת השימוש בה משום שהיא עלולה לגרום לאלרגיה ואנפילקסיס. הפולן נאסף מפרחים רבים ושונים באזורים מגוונים, לפיכך הרכבו הכימי ממוצע של סוגי אבקנים רבים. חשוב לציין כי לא נמצאה הוכחה לטענה שיש בו תכונות מרפא, וה-FDA האמריקאי אוסר על משווקים לטעון לתכונות כאלו בפולן. יחד עם זאת ה-FDA לא מצא השפעה שלילית של פולן להוציא אלרגיות רגילות שהוא עלול לגרום למי שרגיש לתוצרי דבורים. פולן דבורים מזון על, דורית יוסף. Black, Jacquelyn G. (2004). Microbiology. John Wiley and Sons. ISBN 0-471-42084-0. Wong, Cathy (2 בפברואר 2005). "Bee Pollen". about.com. נבדק ב-2006-09-23. {{cite web}}: (עזרה)